โฆเซ มานูเอล เรย์นา

**โฆเซ มานูเอล "เปเป" เรย์นา ปาเอซ** (; เกิดวันที่ 31 สิงหาคม ค.ศ. 1982) เป็นอดีตนักฟุตบอลอาชีพชาวสเปนที่เล่นในตำแหน่งผู้รักษาประตู

เขาเป็นลูกชายของมิกูเอล เรย์นา อดีตผู้รักษาประตูของบาร์เซโลนา และอัตเลติโกมาดริด ฯลฯ เขาเริ่มต้นอาขีพของเขากับศูนย์ฝึกฟุตบอลลามาซิอา ของบาร์เซโลนา และจึงได้ลงเล่นกับทีมชุดใหญ่ในฤดูกาล 2000–01 เข้าย้ายร่วมทีมบิยาร์เรอัล ในปี ค.ศ. 2002 ช่วยให้ทีมชนะเลิศยูฟ่าอินเตอร์โตโตคัพสองครั้ง เรย์นา ย้ายไปลิเวอร์พูล และได้ลงเล่นเป็นนัดแรกในยูฟ่าซูเปอร์คัพ 2005 ซึ่งช่วยให้ลิเวอร์พูลชนะเลิศ เขากลายเป็นตัวเลือกแรกในตำแหน่งผู้รักษาประตู เขาช่วยให้ทีมชนะเลิศทั้งเอฟเอคัพ และเอฟเอคอมมิวนิตีชิลด์ในฤดูกาลแรก  ซึ่งในรอบชิงชนะเลิศเอฟเอคัพเขาช่วยป้องกันสามจากสี่ลูกในการดวลลูกโทษตัดสินกับเวสต์แฮมยูไนเต็ด ฤดูกาลถัดมา เขาช่วยให้ทีมหงส์แดงผ่านเข้าสู่รอบชิงชนะเลิศยูฟ่าแชมเปียนส์ลีก ก่อนแพ้ต่อเอซี มิลาน ที่เอเธนส์

หลังจากเป็นผู้รักษาประตูตัวเลือกแรกของลิเวอร์พูลติดต่อกันมาถึง 8 ฤดูกาล เรย์น่าได้ใช้เวลาฤดูกาล 2013-2014 ไปกับการยืมตัวไปอยู่กับนาโปลี ที่นั่นเขาได้กลับมาร่วมงานกับราฟาเอล เบนิเตซ ผู้จัดการทีมที่เซ็นสัญญาเขาไปเล่นที่ลิเวอร์พูลในปี 2005 ระหว่างการยืมตัวในเนเปิลส์ เรย์น่าได้เป็นส่วนหนึ่งของทีมที่ชนะคอปปา อิตาเลียในปี 2014 หลังจากนั้น เรย์น่าก็ย้ายไปบาเยิร์น มิวนิค อย่างถาวรในปี 2014 ที่นั่นเขาเป็นผู้รักษาประตูตัวเลือกที่สอง หลังจากมานูเอล นอยเออร์ เรย์น่ากลับมายังนาโปลีอีกครั้งด้วยสัญญาถาวรในปี 2015 และอยู่ที่นั่นจนถึงปี 2018 เมื่อเขาย้ายไปมิลาน ในเดือนมกราคม 2020 เขาได้ย้ายไปอยู่กับแอสตัน วิลล่าด้วยสัญญายืมตัว ก่อนจะกลับไปเซเรีย อาอีกครั้งกับลาซิโอ ในเดือนสิงหาคม 2020

ในเกมระดับนานาชาติ เรย์น่าเล่นให้กับทีมเยาวชนของสเปน ชนะการแข่งขันฟุตบอลยูโรชุดอายุไม่เกิน 17 ปีในปี 1999 เขาเริ่มเล่นให้กับทีมชาติชุดใหญ่ในปี 2005 และโดยทั่วไปถูกเลือกเป็นผู้รักษาประตูตัวเลือกที่สองหลังจากอิเคร์ กาซิยาส และดาบิด เด เคอา เขาเป็นส่วนหนึ่งของทีมชาติสเปนในฟุตบอลโลก 2006 และได้ลงเล่น 1 นัดในฟุตบอลยูโร 2008 ที่พวกเขาชนะ ทำให้เขาได้รับเกียรติยศระดับนานาชาติเป็นครั้งแรก เขาต่อมาเป็นส่วนหนึ่งของทีมชาติสเปนที่ชนะฟุตบอลโลกเป็นครั้งแรกในปี 2010 และชนะฟุตบอลยูโรเป็นครั้งที่ 3 ในปี 2012 รวมทั้งได้ลงเล่นในฟุตบอลโลกปี 2014 และ 2018

เรย์น่ามีจำนวนการลงเล่นในพรีเมียร์ลีกสูงเป็นอันดับที่ 4 ของนักฟุตบอลชาวสเปน ด้วยการลงเล่นมากกว่า 200 นัด เพียงแค่ใน 5 ฤดูกาลแรก โดย 108 จาก 219 นัดที่เขาลงเล่น มีสถิติไม่เสียประตู

## ระดับสโมสร
### โกโม 1907
เมื่อวันที่ 18 กรกฎาคม 2024 สโมสรโกโม ในศึกเซเรียอาประกาศเซ็นสัญญากับเรย์นาด้วยสัญญา 1 ปี

เมื่อวันที่ 20 พฤษภาคม ค.ศ. 2025 เรย์นาประกาศว่าเขาจะเลิกเล่นฟุตบอลอาชีพเมื่อจบฤดูกาลในวัย 42 ปี สามวันต่อมา เรย์นาได้ลงเล่นเกมที่ 988 และเกมสุดท้ายในอาชีพของเขาพบกับอินเตอร์มิลาน และถูกไล่ออกจากสนามในครึ่งแรกจากการฟาวล์รุนแรง

## สถิติ

## เกียรติประวัติ
### สโมสร
**บิยาร์เรอัล**
* ยูฟ่าอินเตอร์โตโตคัพ (2): 2003, 2004

**ลิเวอร์พูล**
* เอฟเอคัพ (1): 2006
* ลีกคัพ (1): 2012
* เอฟเอคอมมิวนิตีชีลด์ (1): 2006
* ยูฟ่าซูเปอร์คัพ (1): 2005

**นาโปลี**'
* โกปปาอีตาเลีย (1): 2013–14

**ไบเอิร์นมิวนิก**
* บุนเดิสลีกา (1): 2014–15

### ทีมชาติ
**ทีมชาติสเปน**
* UEFA U-16 Championship (1) : 1999
* ฟุตบอลชิงแชมป์แห่งชาติยุโรป (2): 2008, 2012
* ฟุตบอลโลก (1): 2010

### เกียรติประวัติส่วนตัว
* รางวัลถุงมือทองคำพรีเมียร์ลีก (3): 2005–06, 2006–07, 2007–08
* รางวัลนักเตะยอดเยี่ยมแห่งฤดูกาลของลิเวอร์พูล (1): 2010
* นักเตะยอดเยี่ยมแห่งเดือนของสแตนดาร์ดชาร์เตอร์ (1): December 2010
* เหรียญทองอันเป็นเครื่องราชอิสริยาภรณ์แห่งคุณธรรมทางการกีฬา (1): 2011

## อ้างอิง

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักกีฬาจากมาดริด
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นสโมสรฟุตบอลแอสตันวิลลา